Leonardo Spinazzola iktar nervuż li jsegwi lill-Italja mill-istands … Leonardo Spinazzola ammetta li qed iħossu iktar nervuż li jsegwi lill-Italja mill-istands iktar milli kieku kien qed jipprepara biex jilgħab kontra l-Ingilterra fil-Finali tal-EURO 2020. Id-difensur xellug ta' Roma kkonferma li se jkun f'Wembley Stadium biex isegwi lil sħabu mill-istands. "Jien iktar emozzjonat issa milli kieku kont parti mill-iskwadra li qed tipprepara għal-logħba. Qed inħoss iktar tensjoni," stqarr Spinazzola. Huwa kellu jirtira mill-kampjonat wara li weġġa' fil-kwarti tal-finali kontra l-Belġju fejn ċarrat l-Achilles tendon, u se jkun barra mill-azzjoni għal mill-inqas seba' sa tmien xhur. Huwa se jkun f'Wembley Stadium jagħti l-appoġġ lil sħabu minn fuq l-istands.